Conseil de presse

De Conseil de Presse, oder op Lëtzebuergesch de Presserot, ass eng Daachorganisatioun vun de Medien zu Lëtzebuerg. En ass 1979 mam Zil gegrënnt ginn, de Beruff vum Journalist unz'erkennen an ze schützenOffizielt Portal vum Groussherzogtum Lëtzebuerg: Institutions et organismes des médias (gekuckt den 18. Februar 2018).

 Struktur 

De Presserot gouf mam Gesetz vum 20. Dezember 1979 an d'Liewe geruffLegilux: oi du 20 décembre 1979 relative à la reconnaissance et à la protection du titre professionnel de journaliste.. D'Membere si Journalisten an Editeuren.

En hat bis Februar 2024 säi Sëtz an der Maison de la presse um Krautmaart, vis-à-vis vun der Chamber. Duerno ass e geplënnert an ass elo op N° 52 an der aler Avenue an der Stad.

D'Presidentin ass d'Lynn Warken. Déi Éischt Fra op där Plaz war tëscht 2008 an 2010 d'Danièle FonckBiographie op paperjam.lu (gekuckt den 20. Februar 2018).

 Aufgaben 

D'Aufgabe vum Lëtzebuerger Presserot sinn d'Ausstellen an d'Anzéie vun de Pressekaarten an d'Weiderbildung vun de Journalisten, souwéi d'Autoreguléierung vun der Mediebranche duerch d'Applikatioun vun engem Deontologieskodex. De Presserot ënnersicht och op Wonsch vun der Regierung Froen, déi d'Meenungsfräiheet an de Medie betreffen.

Donieft gëtt et eng Kommissioun, bei där sech Privatleit beschwéiere kënnen, wa si vun Informatioune betraff sinn, déi an der geschriwwener Press oder audiovisuelle Medie presentéiert ginn.

 Presidente vum Conseil de presse 

 1981 - 1983: Michel Raus
 1983 - 1985: André Heiderscheid
 1985 - 1987: Lucien Gretsch
 1987 - 1989: Alvin Sold
 1989 - 1991: Romain Durlet
 1991 - 1993: Guy Ludig
 1994 - 1995: Joseph Lorent
 1996 - 1997: Henri Grethen
 1998 - 1999: Romain Durlet
 2000 - 2002: Fernand Weides
 2002 - 2004: Joseph Lorent
 2004 - 2006: Charles Ruppert
 2006 - 2008: Roger Infalt
 2008 - 2010: Danièle Fonck
 2010 - 2012: Joseph Lorent
 2012 - 2014: Fernand Weides
 2014 - 2016: Roger Infalt
 2016 - 2018: Paul Peckels
 2018 - 2020: Ines Kurschat
 2020 - 2022: Jean-Lou Siweck
 2022 - 2024: Roger Infalt
 2024 - 2026: Lynn Warken

Kuckt och
 Lëscht vun de Membere vum Presserot

 Um Spaweck 
 Websäit vum Conseil de presse

Kategorie:Journalismus zu Lëtzebuerg